
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός προσόντων διορισμού ειδικών Ερευνητών στο 


ΕΚΔΔ. 1 

Εκχώρηση αρμοδιοτήτων υπογραφής ταξειδίων στο εξωτερικό 

στο Διοικητή της Τράπεζας της Ελλάδος..:· 2 

Καθορισμός αποζημίωσης μελών συμβουλίων κ.λί: του Υπουρ¬ 
γείου Εμπορικής Ναυτιλίας.3 

Τροποποίηση της Κ. 9335/197/29.12.86 (ΠΟΑ. 354) απόφασης 

Υπουργού Οικονομικών (ΦΕΚ Β' 923/31.12.86).4 

Καθορισμός ανώτατου ορίου εγγυητικών Επιστολών που θα 

εκδίδει η Τράπεζα Κεντρικής Ελλάδος.5 

Ανάθεση της διαχείρισης του Κρατικού Βρεφονηπιακού Σταθ¬ 
μού Νίκαιας στην Τράπεζα της Ελλάδας.6 

Ανάθεση της διαχείρισης του Νομαρχιακού Γενικού Νοσοκο¬ 
μείου Πτολεμαΐδας «ΜΠΟΔΟΣΑΚΕΙΟ» στην Τράπεζα της . 

Ελλάδας. '■ Ί 

Ανάθεση της διαχείρισης της Συμβουλευτικής Επιτροπής Τοπι¬ 
κής Υπηρεσίας ΟΑΕΔ Λαυρίου στην Τράπεζα της Ελλά¬ 
δας.8 

Ανάθεση της διαχείρισης του Εθνικού Κέντρου Έρευνας Φυσι¬ 
κών Επιστημών «ΔΗΜΟΚΡΙΤΟΣ» (ΕΚΕΦΕ) στην Τράπεζα 

της Ελλάδας.9 

Τροποποιήσεις — συμπληρώσεις στον · κανονισμό προμηθειών 
του κέντρου Ηλεκτρονικού Υπολογιστού Κοινωνικών Υπη¬ 
ρεσιών.10 

Προσθήκη τμήματος στη Μουσική Σχολή Λυκόβρυσης.11 

Έγκριση τροποποιημένου καταστατικού του Παραθεριστικού 

Οικοδομικού Συνεταιρισμού Πορταριανών Συν. Π.Ε.. 12 

Έγκριση τροποποιουμένου καταστατικού του Αστικού Οικοδο¬ 
μικού Συνεταιρισμού «ΤΟ» ΠΡΟΑΣΤΕΙΟ ΑΘΗΝΩΝ» Συν. 

Π.Ε. 13 

Έγκριση τροποποιημένου καταστατικού του Αστικού και Πα- 
ραθεριστικού Ο.Σ. Πανελληνίου Ενώσεως θυμάτων Γερμανι¬ 
κής Κατοχής ο «ΦΟΙΝΙΞ» Σ.Π.Ε.». 14 

Δημοσίευση Ειδικού Κανονισμού Λιμένα Πειραιά.15 

Δημοσίευση έκθεσης εκτίμησης, περιουσιακών στοιχείων κοινό¬ 
τητας Γρανίτσας Ν. Ευρυτανίας για εισφορά σε υπό ίδρυση 

κανονική επιχείρηση.·.16 

Τροποποίηση και προσαρμογή του οργανισμού Εσωτερικής 
Υπηρεσίας Κοινότητας Μακριωτίκων Ν. Κεφαλλη¬ 
νίας.17 

Υπαγωγή προσωπικού της Κοινότητας Καραβομύλου Ν. Κε¬ 
φαλληνίας στις διατάξεις του Α' μέρους . του Ν. 
1188/81...18 


Διορθώσεις σφαλμάτων 

Διόρθωση σφάλματος στην ΥΠΠΟ/ΔΙΛΑΠ/Γ/932/38303 

απόφαση Υπ. Πολιτισμού.19 

Διόρθωση σφάλματος στην απόφαση Π. 1177/85/27.11.87 του 
Α.Χ.Σ. περί «εγκρίσεως τροποποίησης της σύνθεσης της 
παιδικής τροφής «ΜΙΕυΜΙΕ 1» με προσθήκη ταυρί- 


ΤΠΟΤΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΔΙΕΚ/Η 12Κ—3Β/4/10877 . (1) 

Καθορισμός προσόντων διορισμού ειδικών Ερευνητών στοΈΚΔΔ. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις των άρθρων 9 και 10 του Ν. 1388/83 «Ίδρυση 
Εθνικού Κέντρου Δημόσιας Διοίκησης» (ΦΕΚ 113/Α/83). 

2. Το έγγραφο αριθ. ΔΙΕΚ/11/466/7229/4.9.87 του Υπουργού 
Προεδρίας της Κυβέρνησης σχετικά με τον καθορισμό Ειδικών 
Τυπικών προσόντων διορισμού στις θέσεις των Ειδικών Ερευνητών 
του ΕΚΔΔ. 

3. Το έγγραφο αριθ. 7654/24.12.87 του ΕΚΔΔ με τα συνημμένα 
σ’ αυτό πρακτικά του Διοικητικού Συμβουλίου του (Συνεδρίαση 
14η/19.11,87), αποφασίζουμε: 

1. Καθορίζουμε ως προσόντα διορισμού στο Εθνικό Κέντρο 
Δημόσιας Διοίκησης για το ειδικό επιστημονικό προσωπικό και 
ειδικότερα για τις θέσεις ειδικών ερευνητών, τα εξής: 

α) Πτυχίο Α.Ε.Ι. ημεδαπής ή αλλοδαπής. 

β) Μεταπτυχιακό τίτλο σπουδών σε αντικείμενο συναφές με^τις 
δραστηριότητες του ΕΚΔΔ καθώς και εξειδικευμένη συναφή 
εμπειρία. 

γ) Γνώση μιας ξένης γλώσσας από τις 4 κύριες. Ευρωπαϊκές, 
δηλαδή Αγγλικής, Γαλλικής, Γερμανικής, Ιταλικής. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1988 

Ο ΥΠΟΥΡΓΟΣ 
ΑΠ. ΚΑΚΛΑΜΑΝΗΣ 

Αριθ. Α/1445/ΔΙΟΝΟΣΕ 92 ■ (2) 

Εκχώρηση αρμοδιοτήτων υπογραφής ταξειδίων στο εξωτερικό στο 

Διοικητή της Τράπεζας της Ελλάδος. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ και τον αριθμό των κατά μήνα συνεδριάσεων αυτών, ως εξής: 


Σύμφωνα με: 

1. Τις διατάξεις: 

α) Του άρθρου 13 του Ν. 1256/82 «Για την πολυθεσία, την πο- 
λυαπασχόληση κ.λπ, όπως συμπληρώθηκε με το άρθρο 21 του Ν. 
1288/82, «Ρύθμιση θεμάτων αρμοδιότητας του Υπουργείου Προε¬ 
δρίας κ.λπ» (ΦΕΚ 120/τ. Α71.10.82). 

β) Του άρθρου 20 του Ν. 1400/83 «Τροποποίηση και συμπλή¬ 
ρωση υπαλληλικών διατάξεων» (ΦΕΚ 156/τ. Α'/24.10.83). 

2. Την πράξη της Τριμελούς Επιτροπής Υπουργών 3147/6.10.82 
«Έγκριση αποστολής οποιουδήποτε προσώπου από ίο Δημόσιο και 
τους Οργανισμούς του Δημοσίου Τομέα στο εξωτερικό για εκπροσώ¬ 
πηση σε Διεθνείς Οργανισμούς, διεξαγωγή διαπραγματεύσεων, συμ¬ 
μετοχή σε διεθνή συνέδρια, εκπαίδευση και εκτέλεση οποιασδήποτε 
υπηρεσίας» (ΦΕΚ 127/τ. Α'/11.10.82), αποφασίζουμε: 

1. Εκχωρούμε στο Διοικητή της Τράπεζας της Ελλάδος την αρμο¬ 
διότητα έγκρισης αποστολής υπαλλήλων της Τράπεζας στο· εξωτερι¬ 
κό, για διεξαγωγή διαπραγματεύσεων, συμμετοχή σε διεθνή συνέ¬ 
δρια, εκπροσώπηση σε διεθνείς οργανισμούς, εκπαίδευση και εκτέ¬ 
λεση οποιασδήποε υπηρεσίας, για χρονικό διάστημα ενός (1) έτους. 

2. Οι δαπάνες για τις ανωτέρω αποστολές δεν θα πρέπει σε καμιά 
περίπτωση να υπερβούν το ποσό των εκατόν είκοσι χιλιάδων 
(120.000) δολλαρίων ΗΠΑ. 

3. Η έγκριση θα χορηγείται αφού θα εξετάζεται η αναγκαιότητα 
του ταξειδίου καθώς και η ειδικότητα και η ικανότητα των υπαλλή¬ 
λων που προτείνονται. 

4. Η κατ’ αποκοπή ημερήσια εκτός έδρας αποζημίωση, τα οδοιπο¬ 
ρικά και τα έξοδα διαμονής σε ξενοδοχείο θα χορηγούνται σύμφωνα 
με την Γ.Υ.Σ. 8251/31.12.82 (ΦΕΚ 1071/τ. Β731.12.82) κοινή 
Υπουργική απόφαση, «Καθορισμός της ημερήσιας εκτός έδρας απο¬ 
ζημίωσης κ.λπ» όπως συμπληρώθηκε με την Γ.Υ.Σ. 2352/2.8.83 
(ΦΕΚ 445/τ. Β/3.8.83). 

5. Εκτός από την ανωτέρω αποζημίωση σε συνάλλαγμα δεν επι¬ 
τρέπεται οποιαδήποτε αποζημίωση σε δραχμές. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Ιανουάριου 1988 

Ο ΥΠΟΥΡΓΟΣ 
ΠΑΝ. ΡΟΥΜΕΑΙΩΤΗΣ 


Αριθ, 110585/3141 ' (3) 

Καθορισμός· αποζημίωσης μελών συμβουλίων κ.λπ του Υπουργείου 

Εμπορικής Ναυτιλίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη: 

1. Τις διατάξεις του Ν. 1256/82 «Για την πολυθεσία, την πολυα- 
πασχόληση και την καθιέρωση ανώτατου ορίου απολαβών στο δημό¬ 
σιο τομέα καθώς και για το Ελεγκτικό Συνέδριο, το Νομικό Συμβού¬ 
λιο του Κράτους διατάξεις» (ΦΕΚ 65Α/31.5.82). 

2. Τις διατάξεις της παρ. 2 του άρθρου μόνου του Π.Δ. 492/84 
«Περιορισμός συναρμοδιοτήτων κατά την έκδοση διοικητικών πρά¬ 
ξεων σε αντικείμενο αρμοδιότητας Υπουργείου Προεδρίας Κυβέρνη¬ 
σης και λοιπών Υπουργείων» (ΦΕΚ 175Α/14.11.84). 

3. Τις διατάξεις του άρθρου 18 του Ν. 1505/84 «Αναδιάρθρωση 
μισθολογίου προσωπικού της Δημόσιας Διοίκησης και άλλες συνα¬ 
φείς διατάξεις» (ΦΕΚ 194Α/3.12.84). 

4. Την Ερμηνευτική Εγκύκλιο 13208/360/1/28.1.85 του Υπουρ¬ 
γείου Οικονομικών Γ.Λ. Κράτους και 

5. Τη 2389/13.2.87 απόφαση του Πρωθυπουργού «Ανάθεση αρ¬ 
μοδιοτήτων στον Υφυπουργό Οικονομικών Σπύρο Καλούδη» (ΦΕΚ 
81Β/13.2.87), αποφασίζουμε: 

Α. Καθορίζουμε τα Συμβούλια, τις Επιτροπές και τις Ομάδες Ερ¬ 
γασίας του Υπουργείου Εμπορικής Ναυτιλίας και των υπ’ αυτού επο- 
πτευομένων Ν.Π.Δ.Δ, των οποίων οι συνεδριάσεις επιβάλλεται να 
πραγματοποιούνται εκτός των ωρών εργασίας των Υπηρεσιών, ως 


1. Συμβούλιο Εμπορικού Ναυτικού 
Αριθμός Συνεδριάσεων μέχρι 4. 

2. Διοικητική Επιτροπή Ναυτικών Επιτάξεων και Ναυλώσεων 
(ΔΕΝΕΝ). 

Αριθμός Συνεδριάσεων μέχρι 1 

3. Εκτιμητική Επιτροπή Παρακολουθήσεων των Τιμών των 
Πλοίων κατά κατηγορίες ΝΕΕ 

Αριθμός Συνεδριάσεων μέχρι 4 

4. Διοικητικό Συμβούλιο ΕΛΟΕΝ 
Αριθμός Συνεδριάσεων μέχρι 6 

5. Υπηρεσιακό — Πειθαρχικό Συμβούλιο ΝΠΔΔ — ΥΕΝ 
Αριθμός Συνεδριάσεων μέχρι 4 

6. Αναθεωρητική Επιτροπή Συντάξεων ΝΑΤ 
Αριθμός Συνεδριάσεων μέχρι 2 

7. Ανακριτικά Συμβούλια (Α' Β' και Γ’) Ναυτικών Ατυχημάτων 
Αριθμός Συνεδριάσεων μέχρι 4 για τα Α' Β' και 2 για το Γ’ 

8. Τεχνική Επιτροπή Υπουργείου Εμπορικής Ναυτιλίας 
Αριθμός Συνεδριάσεων μέχρι 2 

9. Επιτροπή Ναυλώσεων 
Αριθμός Συνεδριάσεων μέχρι 1 

10. Συμβούλιο Πλοηγικής Υπηρεσίας 
Αριθμός Συνεδριάσεων μέχρι 3 

11. Μόνιμη Επιτροπή Ναυτιλιακής Πολιτικής ΝΕΕ 
Αριθμός Συνεδριάσεων μέχρι 4 

12. Μόνιμη Επιτροπή Μελέτης Ναυτιλιακών Θεμάτων ΝΕΕ 
Αριθμός Συνεδριάσεων μέχρι 4 

13. Μόνιμος Επιτροπή Μελέτης Τεχνικών Θεμάτων Ναυτιλίας 
ΝΕΕ 

Αριθμός Συνεδριάσεων μέχρι 4 

14. Διοικητικό Συμβούλιο Οίκου Ναύτη 
Αριθμός Συνεδριάσεων μέχρι 6 

15. Διοικητικό Συμβούλιο Ταμείου Προνοίας Αξιωματικών Εμπο¬ 
ρικού Ναυτικού 

Αριθμός Συνεδριάσεων μέχρι 6 

16. Διοικητικό Συμβούλιο Ταμείου Προνοίας Κατωτέρων Πληρω¬ 
μάτων Εμπορικού Ναυτικού 

Αριθμός Συνεδριάσεων μέχρι 6 

17. Λιμενικές Επιτροπές Λιμενικών Ταμείων 
Αριθμός Συνεδριάσεων ως ακολούθως: 

α) Της έδρας των Κεντρικών Λιμεναρχείων μέχρι 5 
β) Της έδρας των Λιμεναρχείων και Υπολιμεναρχείων μέχρι 4 
γ) Της έδρας των Λιμενικών Σταθμών κ.λπ μέχρι 3 
δ) Εφόσον στην έδρα του Λιμενικού Ταμείου δεν υπάρχει Λιμενική 
Αρχή για τον υπολογισμό του αριθμού συνεδριάσεων λαμβάνεται 
υπόψη η Λιμενική Αρχή στην περιοχή της οποίας εύρίσκεται το Λιμε¬ 
νικό Ταμείο, οπωσδήποτε όμως δεν μπορεί να υπερβαίνει τις τρεις 
(3) κατά μήνα συνεδριάσεις. 

18. Διοικητικό Συμβούλιο Ναυτικού Απομαχικού Ταμείου 
αριθμός Συνεδριάσεων μέχρι 6 

19. Τεχνικό Συμβούλιο ΔΣΕΝ 
Αριθμός Συνεδριάσεων μέχρι 4 

20. Δευτεροβάθμια Υγειονομική Επιτροπή ΝΛΤ 
Αριθμός Συνεδριάσεων μέχρι 2 

Β. Ορίζουμε την κατά συνεδρίαση αποζημίωση του Προέδρου, του 
Κυβερνητικού Επιτρόπου, των Μελών, των Εισηγητών, του Γραμμα¬ 
τέα και των βοηθών των ανωτέρω Συμβουλίων και Επιτροπών ως 
εξής:. 

1. Των υπαγομένων στις διατάξεις του Ν. 1505/84 καθώς και 
των με σχέση εργασίας Ιδιωτικού Δικαίου Υπαλλήλων του Δημοσίου 
και των ΝΠΔΔ, σε 1/100 του βασιμού μισθού του κλιμακίου 23 κατά 
ώρα και μέχρι (5) πέντε ώρες κατά ανώτατο όριο κατά συνεδρίαση. 

2. Των-ιδιωτών μελώί, σε 1.500 δραχμές κατά συνεδρίαση ανε¬ 
ξάρτητα από το χρόνο πραγματοποίησης της συνεδρίασης και τη 
διάρκειά της, υπό τους περιορισμούς του άρθρου 3 του Ν. 1256/82. 
«Για την πολυθεσία, την πολυαπασχόληση και την καθιέρωση ανω- 
τάτου ορίου απολαβών στο δημόσιο τομέα κ.λπ» (ΦΕΚ 
65Α/31.5.82). 

Γ. Από τη δημοσίευση της παρούσας καταργείται η αριθ. 
33626/1494/30.6.78 κοινή απόφαση των Υπουργών Προεδρίας της 
Κυβέρνησης, Συντονισμού, Οικονομικών και Εμπορικής Ναυτιλίας. 
Δ. Η ισχύς της παρούσας απόφασης αρχίζει από την δημοσίευσή 

της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Ιανουάριου 1988 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 
ΣΠΥΡΟΣ ΚΑΛΟΥΔΗΣ ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αριθ. Α.' 14435/152 (4) 

Τροποποίηση της Κ. 9335/197/29-12.86 (ΠΟΑ. 354) απόφασης 

Υπουργού Οικονομικών (ΦΕΚ Β' 923/31.12.86). 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του άρθρου 41 Ν. 1249/82 (ΦΕΚ Α 43) και του 
άρθρου 14 Ν. 1473/84 (ΦΕΚ Α 127). 

2. Την απόφαση μας Κ. 9335/177/29.12.86 (ΦΕΚ Β 923). 

3. Την Α. 6424/73/6.12.82 κοινή απόφαση των Υπουργών Προε¬ 
δρίας Κυβερνήσεως και Οικονομικών, όπως ισχύει, με την οποία συ¬ 
γκροτήθηκε η προβλεπόμενη από το άρθρο 41 του Ν. 1249/82 Επι¬ 
τροπή για το Νομό Αττικής. 

4. Την εισήγηση της ανωτέρω Επιτροπής, η οποία περιλαμβάνεται 
στο από 30.11.87 πόρισμά της, αποφασίζουμε: 

Ορίζουμε το Συντελεστή Εμπορικότητας (ΣΕ) της οδού «ΣΥ- 
ΝΤ/ΡΧΟΥ ΖΗΣΙΜΟΠΟΥΛΟΥ (από Ηχούς μέχρι Χαρίτων)» της 
Ζώνης ΣΤ' του δήμου Παλ. Φαλήρου σε 3,00 αντί του 6,00 που είχε 
οριστεί με την απόφασή μας Κ. 9335/197/29.12.86 (ΦΕΚ Β' 923). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως και θα ισχύσει από την δημοσίευσή της. 

Αθήνα, 15 Ιανουάριου 1988 

Ο ΥΠΟΥΡΓΟΣ 
ΔΗΜ. ΤΣΟΒΟΛΑΣ 


Αριθ. 118482/11760 (5) 

Καθορισμός ανώτατου ορίου εγγυητικών Επιστολών που θα εκδίδει η 

Τράπεζα Κεντρικής Ελλάδος. - 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν.Δ. 636/77 «Περί διαρθρώσεως του Υπουργείου Οικονομι¬ 
κών και Οργανισμού των υπηρεσιών ,αυτού». 

2. Την 2389 (ΦΕΚ 81/13.2.87) απόφαση των Πρωθυπουργού και 
Υπουργού των Οικονομικών περί ανάθεσης αρμοδιοτήτων στον Υφυ¬ 
πουργό Οικονομικών. 

.3. Τις αποφάσεις μας: α) 166915/2570/17.11.77 με την οποία 
καθορίζονται οι όροι και οι προϋποθέσεις βάσει των οποίων παρέχο¬ 
νται από τις Τράπεζες που λειτουργούν στην Ελλάδα εγγυήσεις στο 
Δημόσιο και τα Νομικά πρόσωπα Δημοσίου Δικαίου για εκτέλεση έρ¬ 
γων προμήθειες κ.λπ. β) την 716/270/19.1.87 με την οποία καθορί¬ 
σθηκε το ανώτατο όριο των εγγυητικών επιστολών που θα εκδίδει η 
Τράπεζα Κεντρικής Ελλάδος σε δρχ. 1.500.000.000. 

4. Την 174/87/18.12.87 επιστολή της ανωτέρω Τράπεζας για την 
αύξηση του ανώτατού ορίου έκδοσης εγγυητικών επιστολών της, 
αποφασίζουμε: 

Ορίζουμε το ανώτατο όριο έκδοσης εγγυητικών επιστολών της 
Τράπεζας Κεντρικής Ελλάδος για τις παραπάνω περιπτώσεις στο πο¬ 
σό των δραχμών (2.200.000.000) με τους όρους και τις προϋποθέ¬ 
σεις βάσει των οποίων παρέχονται από τις Τράπεζες που λειτουργούν 
στην Ελλάδα εγγυήσεις στο Δημόσιο και στα νομικά πρόσωπα Δημο¬ 
σίου Δικαίου για εκτέλεση έργων, προμήθειες κ.λπ (απόφασή μας 
166915/2570/17.11.77). 


Η απόφαση αυτή να δήμοσιευθεί στην Εφημερίδα της Κυβερνή¬ 
σεως. 

Αθήνα, 11 Ιανουάριου 1988 

Ο ΥΦΥΠΟΥΡΓΟΣ 
Σ. ΚΑΛΟΥΔΗΣ 


Αριθ. 4590/147 (6) 

Ανάθεση της διαχείρισης του Κρατικού Βρεφονηπιακού Σταθμού Νί¬ 
καιας στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.32 Π. Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.58 (ΦΕΚ Α 175/24.10.58) «Τροποποίηση του 
από 20.1.32 Π. Δ/τος». 

3. Το Π. Δ/γμα 160/16.4.86 (ΦΕΚ 61/Α τεύχος/8.5.86)' Ιδρυση 
πενήντα (50) Κρατικών Παιδικών Σταθμών και εβδομήντα (70) 
Κρατικών Βρεφονηπιακών Σταθμών. 

4. Το έγγραφο της Τράπεζας της Ελλάδας 2935/15.1.88. 

5. Την απόφαση του Υπουργού των Οικονομικών 
53755/4203/26.5.86 (ΦΕΚ 383/Β Τεύχος/10.6.86 «Μεταβίβαση 
της Εξουσίας να υπογράφουν με εντολή Υπουργού, στους I Ιροϊσταμέ- 
νους Δ/νσεων, Τμημάτων κ.λπ», αποφασίζουμε: 

Η ταμειακή διαχείριση του Κρατικού Βρεφονηπιακού Σταθμού Νί¬ 
καιας ν’ ασκείται από την Τράπεζα της Ελλάδας, σύμφωνα με τις 
διατάξεις του από 20.1.32 Π. Δ/τος «Διαχείριση νομικών προσώπων 
από την Τράπεζα της Ελλάδας» όπως αυτό τροποποιήθηκε με το από 
7.10.58 Β. Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα 
της Ελλάδας (Υποκ/μα Πειραιά). 

Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. ι 

Αθήνα, 20 Ιανουάριου 1988 

Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 


Αριθ. 4589/148 (7) 

Ανάθεση της διαχείρισης του Νομαρχιακού Γενικού Νοσοκομείου 

Πτολεμαίδας «ΜΠΟΔΟΣΑΚΕΙΟ» στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του από 20.1.32 Π. Δ/τος «Διαχείριση νομικών 
προσώπων από την Τράπεζα της Ελλάδας». 

2. Το από 7.10.58 Β. Δ/γμα (ΦΕΚ Α 175/24.10.58) «Τροπο¬ 
ποίηση του από 20.1.32 Π. Δ/τος». 

3. Το . Π. Δ/γμα 72/16.3.87 (ΦΕΚ 44/Α τεύχος/30.3.87) « Ι¬ 
δρυση Γενικού Νοσοκομείου». 

4. Την απόφαση Α3β/οικ. 13949/5.10.88 (ΦΕΚ 537/Β τεύ¬ 
χος/7.10.87) «Οργανισμός Γενικού Νοσοκομείου Πτολεμαίδας με το 
οποίο μετονομάζεται σε Νομαρχιακό Γενικό Νοσοκομείο Πτολε- 
μαϊδας — Μποδοσάκειο. 

4. Το έγγραφο της Τράπεζας της Ελλάδας αριθ. 2934/15.1.88. 

5. Την απόφαση του Υπουργού των, Οικονομικών αριθ. 
53755/4203/26.5.86 (ΦΕΚ 383/Β τεύχος/10.6.86). Μεταβίβαση 
της Εξουσίας να υπογράφουν με εντολή Υπουργού, στους Προϊσταμέ¬ 
νους Δ/νσεων, Τμημάτων κ.λπ», αποφασίζουμε: 

Η ταμειακή διαχείριση του Νομαρχιακού Γενικού Νοσοκομείου 
Πτολεμαίδας «ΜΠΟΔΟΣΑΚΕΙΟ» ν’ ασκείται από την Τράπεζα της 

Ελλάδας, σύμφωνα με τις διατάξεις του από 20.1.32 Π.· Δ/τος «Δια¬ 
χείριση νομικών προσώπων από την Τράπεζα της Ελλάδας» όπως 
αυτό τροποποιήθηκε με το από 7.10.58 Β. Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τράπεζας της Ελλάδας που εδρεύει στο Δημόσιο Ταμείο Πτολε- 
μαιδας. 

Η παρούσα απόφαση να δημοσιευθεί στην Εφημερίδα της Κυβερ- 
νήαεως. 

ί 

Αθήνα, 20 Ιανουάριου 1988 

Με εντολή Υπουργού 
Ο Διευθυντής 
ΕΠ. ΚΑΤΣΟΡΙΔΑΣ 


Αριθ. 3975/134 (8) 

Ανάθεση της διαχείρισης της Συμβουλευτικής Επιτροπής Τοπικής 

Υπηρεσίας ΟΑΕΔ Λαυρίου στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του από 20.1.32 Π. Δ/τος «Διαχείριση νομικών 
προσώπων, από την Τράπεζα της Ελλάδας». 

2. Το από 7.10.58 Β. Δ/γμα (ΦΕΚ Α 175/24.10.58) «Τροπο¬ 
ποίηση του από 20.1.32 Π. Δ/τος». 

3. Την απόφαση 94238/2.8.71 (ΦΕΚ 635/Β. τ./6,8.71) «Περί 
Οργανώαεως διαρθρώσεως και αρμοδιοτήτων των Περιφερειακών 
Υπηρεσιών του Οργανισμού Απασχολήσεως Εργατικού Δυναμικού. 

4. Το έγγραφο της Τράπεζας της Ελλάδας 2536/14.1.88. 

5. Την απόφαση του Υπουργού Οικονομικών 
53755/4203/26.5.86 (ΦΕΚ 383/Β. τ./10.6.86) «Μεταβίβαση της 
Εξουσίας να υπογράφουν με εντολή Υπουργού, στους Προϊσταμένους 
Διευθύνσεων, Τμημάτων κ.λπ», αποφασίζουμε: 

Η ταμειακή διαχείριση της Συμβουλευτικής ΕπιτροπήΤοπικής 
Υπηρεσίας ΟΑΕΔ Λαυρίου να ασκείται από την Τράπεζα της Ελλά¬ 
δας, σύμφωνα με τις διατάξεις του από 20.1.32 Π. Δ/τος «Διαχείριση 
νομικών προσώπων από την Τράπεζα της Ελλάδος όπως αυτό τρο¬ 
ποποιήθηκε με το από 7.10.58 Β. Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 
της Τράπεζας της Ελλάδας που εδρεύει στο Δημόσιο Ταμείου Λαυ¬ 
ρίου. 

Η παρούσα απόφαση να δημοσιευθεί στην Εφημερίδα της Κυβερ- 
νήσεως. 

Αθήνα, 20 Ιανουάριου 1988 

Με εντολή Υπουργού 
Ο Διευθυντής 
ΕΠΑΜ. ΚΑΤΣΟΡΙΔΑΣ 


Αριθ. 3976/135 (9) 

Ανάθεση της διαχείρισης του Εθνικού Κέντρου Έρευνας Φυσικών 
Επιστημών «ΔΗΜΟΚΡΙΤΟΣ» (ΕΚΕΦΕ) στην Τράπεζα της Ελ¬ 
λάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του από 20.1.32 Π. Δ/τος «Διαχείριση νομικών 
προσώπων από την Τράπεζα της Ελλάδας». 

2. Το από 7.10.58 Β. Δ/γμα (ΦΕΚ Α 175/24.10.58) «Τροπο¬ 
ποίηση του από 20.1.32 Π. Δ/τος». 

3. Το Ν. 1514/5.2.85 άρθρο 28 (ΦΕΚ 13/τ. Α/8.2.85) «Ανά¬ 
πτυξη της Επιστημονικής και Τεχνολογικής Έρευνας». 

4. Το έγγραφο της Τράπεζας της Ελλάδας 2537/14.1.88. 

5. Την απόφαση του Υπουργού Οικονομικών 


53755/4203/26.5.86 (ΦΕΚ 383/Β. τ/10.6.86) «Μεταβίβαση της 
Εξουσίας να υπογράφουν με εντολή Υπουργού, στους Προϊσταμένους 
Διευθύνσεων, Τμημάτων κ.λπ», αποφασίζουμε: 

Η ταμειακή διαχείριση του Εθνικού Κέντρου Έρευνας Φυσικών 
Επιστημών «ΔΗΜΟΚΡΙΤΟΣ» (ΕΚΕΦΕ) να ασκείται από την Τρά¬ 
πεζα της Ελλάδας, σύμφωνα με τις διατάξεις του από 20.1.32 Π. 
Δ/τος «Διαχείριση νομικών προσώπων από την Τράπεζα της Ελλά¬ 
δας» όπως αυτό τροποποιήθηκε με το από 7.10.58 Β. Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα 
της Ελλάδας (κεντρικό κατάστημα). 

Η παρούσα απόφαση να δημοσιευθεί στην Εφημερίδα της Κυβερ-. 
νήσεως. 

Αθήνα, 19 Ιανουάριου 1988 

Με εντολή Υπουργού 
Ο Διευθυντής 
ΕΠΑΜ. ΚΑΤΣΟΡΙΔΑΣ 


Αριθ, Β/16/3077 (10) 

Τροποποιήσεις — συμπληρώσεις στον κανονισμό προμηθειών του κέ¬ 
ντρου Ηλεκτρονικού Υπολογιστού Κοινωνικών Υπηρεσιών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρ. 3 του Ν.Δ. 204/73 «περί τροποποιή- 
σεως και συμπληρώσεως της περί Κέντρου Ηλεκτρονικού Υπολογι- 
στού Κοινωνικών Υπηρεσιών νομοθεσίας» (ΦΕΚ 268/Α/73). 

2. Τις διατάξεις του Ν. 1558/85 (ΦΕΚ 137/Α/26.7.85). 

3. Τις διατάξεις του Π.Δ/τος 303/84 (ΦΕΚ 110/Α/84). 

4. Την γνώμη του Δ.Σ. του ΚΗΥΚΥ, που λήφθηκε στην αριθ. 
47/12.11.87 συνεδρίαση αυτού, αποφασίζουμε: 

Στον Κανονισμό προμηθειών του Κέντρου Ηλεκτρονικού Υπολογι- 
στού Κοινωνικών Υπηρεσιών (Αποφ. Υπουρ. Κοινών. Υπηρεσιών 
Ε4/4160/ΦΕΚ 1142 Β/12.11.74) επέρχονται οι εξής τροποποιήσεις 
— προσθήκες: 

1. Το εδ. α, της παρ. 4 του άρθ. 19 τροποποιείται ως εξής: , 

«4α όταν η αξία του αντικειμένου της προμήθειας είναι μέχρι εκα¬ 
τό χιλιάδες (100.000) δρχ: 

2. Η παρ. 5, του άρθ. 26 τροποποιείται ως εξής: 

«5. Για προμήθεια ειδών αξίας μικρότερης των εκατόν πενήντα 
χιλιάδων (150.000) δρχ. δεν απαιτείται εγγύηση συμμετοχής εκτός 
αν στην προκήρυξη έχει ορισθεί το αντίθετο». 

3. Η παρ. 2 και το πρώτο εδάφιο της παρ. 7 του άρθ. 33 τροπο¬ 
ποιούνται ως εξής: 

«2. Εάν παρέλθει άπρακτη η προθεσμία της προηγούμενης παρα¬ 
γράφου, η Επιτροπή προμηθειών με απόφασή της κηρύσσει έκπτωτο 
τον προμηθευτή και συγχρόνως: 

α) αποφασίζει την κατάπτωση της κατατεθείσης εγγύησης υπέρ 
του ΚΗΥΚΥ. 

β) Προτείνει στο αρμόδιο για την κατακύρωση όργανο την ανά¬ 
θεσή του διαγωνισμού στον β' μειοδότη ή την επανάλειψη του διαγω¬ 
νισμού ή εάν ο διαγωνισμός έχει διεξαχθεί δύο φορές, την προμήθεια 
με απ’ ευθείας συμφωνία κατά την διαδικασία του κανονισμού αυ¬ 
τού». 

2. «Για προμήθεια αξίας μικρότερης των εκατόν πενήντα χιλιά¬ 
δων (150.000) δρχ. μπορεί ν’ απαλλάσσεται ο προμηθευτής από την 
υποχρέωση να καταθέσει εγγυητική επιστολή καλής εκτέλεσης». 

4. Το πρώτο εδάφιο της παρ. 1 του άρθρ. 34 τροποποιείται ως 

εξής: 

«Για προμήθειες αξίας μικρότερης των εκατό χιλιάδων (100.000) 
δρχ. δεν είναι απαραίτητη η σύνταξη συμφωνητικού». 

5. Στο τέλος του άρθρ. 35 προστίθεται παρ. 4 ως εξής: 

«4. Σε περίπτωση κήρυξης του προμηθευτή έκπτωτου κατά τα 
παραπάνω, η αρμόδια υπηρεσία για τις προμήθειες μπορεί να εισηγη- 
θεί στο αρμόδιο για την κατακύρωση όργανο ν’ ανατεθεί η προμήθεια 
στον β' μειοδότη με τις σε βάρος του πρώτου μειοδότη συνέπειες». 

6. Οι παρ. 2 και 3 του άρθρ. 37 τροποποιούνται ως εξής: 

«2. Αν παρέλθει άπρακτη η προθεσμία που τάχθηκε για την αντι¬ 
κατάσταση των απορριφθέντων ειδών, η Επιτροπή Παραλαβών απο¬ 
φασίζει για την κατάπτωση εν όλω η εν μέρει της εγγυοδοσίας του 
προμηθευτή και των συμφωνημένων ποινικών ρητρών και παραπέ¬ 
μπει τα σχετικά στην Επιτροπή Προμηθειών. Η επιτροπή αυτή ειση- 
γείται στο όργανο, που αποφασίζει την προμήθεια, εάν για την προ¬ 
μήθεια των απορριφθέντων θα προχωρήσει ο διαγωνισμός με τον β' 
μειοδότη ή θα διενεργηθεί νέος διαγωνισμός ή θ’ αγορασθούν με απ’ 
ευθείας συμφωνία από το Εμπόριο σε βάρος του α' μειοδότη. 

Η δαπάνη διενέργειας νέου διαγωνισμού και τυχόν διαφορά τιμής 
για την πραγματοποίηση της αγοράς από άλλο προμηθευτή ειδών 
του απορρίφθηκαν παρακρατείται από το καταβλητέο στον προμη¬ 
θευτή αντίτιμο για τα είδη που παραλήφθηκαν». 

- «3. Εάν όλα τα είδη που έφερε ο προμηθευτής απορριφθούν από 
την Επιτροπή Παραλαβών, αυτός κηρύσσεται έκπτωτος από την ίδια 
την Επιτροπή, επέρχονται οι προβλεπόμενες συνέπειες της έκπτωσης 
και ακολουθούνται οι διαδικασίες.της προηγούμενης παραγράφου. Η 
απόφαση της Επιτροπής για την έκπτωση του προμηθευτή εκδίδεται 
αιτιολογημένα και κοινοποιείται με απόδειξη παραλαβής στον προ¬ 
μηθευτή». 

7. Το πρώτο εδάφιο της παρ. 2, του άρθ. 41 τροποποιείται ως 
εξής: 

«Για την διενέργεια των προμηθειών αυτών καθορίζεται με από¬ 
φαση του Δ.Σ. παγία πίστωση που δεν μπορεί να υπερβαίνει τις εκα¬ 
τόν πενήντα χιλιάδες (150.000) δρχ., της οποίας ορίζεται και ο υπό¬ 
λογος διαχειριστής». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Ιανουάριου 1988 
Ο ΥΠΟΥΡΓΟΣ 

I. ΦΛΩΡΟΣ 


Αριθ. ΥΠΠΟ/ΚΑΤΕΧ Ν/Δ/3 6934/2008 (11) 

Προσθήκη τμήματος στη Μουσική Σχολή Λυκόβρυσης. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Το Ν. 1558/85 «Κυβέρνηση και κυβερνητικά όργανα». 

2. Το Π.Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων αφορώντων εις τον 
κανονισμό λειτουργίας των ιδιωτικών μουσικών ιδρυμάτων ως και 
το από 11.11.57 Β.Δ. «περί κυρώσεως του εσωτερικού κανονισμού 
του Ωδείου Θεσσαλονίκης». 

5. Την αριθ. ΥΠΠΟ/ΔΙΟΙΚ/Ο - Ε/Φ. 09/32530/8.8.86 (ΦΕΚ 
548/τ.Β/12.8.86) απόφαση της Υπουργού Πολιτισμού «Μεταβίβαση 
αρμοδιοτήτων και δικαιώματος υπογραφής «Με εντολή Υπουργού» 
στον Γενικό Γ'ραμματέα, στον Ειδικό Γραμματέα του Διοικητικού 
Τομέα Πολιτιστικής Κληρονομιάς, και στους Προϊσταμένους Διευ¬ 
θύνσεων Τμημάτωαν και Γραφείων της Κεντρικής Υπηρεσίας του 
Υπουργέιου Πολιτισμού». 

6. Την αριθ. 41584/2370/10.9.84) απόφασή μας «χορήγηση ά¬ 
δειας ίδρυσης και λειτουργίας Μουσικής Σχολής στον Ευστάξιο Ουλ- 
κέρογλου» και την αριθ. 55059/3294/12.12.84 (ΦΕΚ 
926/Β/31.12.84) απόφασή μας προσθήκη τμήματος Ωδικής και Αρ¬ 
μονίας στη Μουσική Σχολή Λυκόβρυσης», αποφασίζουμε: 

Συμπληρώνουμε την αριθ. 41854/2370/10.9.84 (ΦΕΚ 
683/τ.Β/21.9.84) απόφασή μας και εγκρίνουμε τη λειτουργία του 
τμήματος Εγχόρδων στη Μουσική Σχολή Λυκόβρυσης. 

Η άδεια ισχύει από της δημοσιεύσεώς της απόφασης στην Εφημε¬ 
ρίδα της Κυβερνήσεως. 

Αθήνα, 15 Ιανουάριου 1988 

Με εντολή Υπουργού 

Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 


Αριθ. 54535/949 (12) 

' Εγκριση τροποποιημένου καταστατικού του Παραθεριστικού Οικο¬ 
δομικού Συνεταιρισμού Πορταριανών Συν. Π.Ε. 

\ 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ Υ.ΠΕ.ΧΩΔΕ. 

Έχοντας υπόψη: 

1. Το Ν. 1558/85 (ΦΕΚ 137 Α/26.7.85) «Κυβέρνηση και Κυβερ¬ 
νητικά Όργανα». 

2. Την υπ’ αριθ. 3564/69/6.2.1987 (ΦΕΚ 78 Β/10.2.87) από¬ 
φαση Υπουργού ΠΕ.ΧΩ.Δ.Ε. «Περί καθορισμού αρμοδιοτήτων του 
Γενικού και Ειδικού Γραμματέα κ.λπ. του Υ.ΠΕ.ΧΩ.Δ.Ε.». 

3. Το Ν. 1337/83 (ΦΕΚ 33Α/14.3.83) «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμίσεις» και ει- 
δικώτερα το άρθρο 42. 

4. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρό¬ 
πος οργάνωσης, διοίκησης και λειτουργίας αυτών και πολεοδόμηση 
εκτάσεων Οικοδομικών Συνεταιρισμών». 

5. Το με αρ. πρωτ. 3/1.19.1987 έγγραφο του Οικοδομικού Συνε¬ 
ταιρισμού (αρ. πρωτ. ΥΠΕΧΩΔΕ 54535/949/1987), με το οποίο 
υπεβλήθηκε τροποποιημένο το καταστατικό του Οικοδομικού Συνε¬ 
ταιρισμού Πορταριανών Συν. Π.Ε. συνοδευόμενο από όλα τα προ- 
βλεπόμενα από τις διατάξεις τού Π.Δ. 93/87 στοιχεία, αποφασίζου¬ 
με: 

Εγκρίνουμε το καταστατικό του Οικοδομικού Συνεταιρισμού με 
την επωνυμία «ΠΑΡΑΘΕΡΙΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙ¬ 
ΡΙΣΜΟΣ ΠΟΡΤΑΡΙΑΝΩΝ ΣΥΝ. Π.Ε.», όπως διορθώθηκε από την 
Υπηρεσία, ο οποίος έχει: Έδρα την Κοινότητα Πορταριάς Χαλκιδι¬ 
κής. 

Σκοπό: Παραθεριστική Κατοικία/ 

Αριθμό μελών: 309. 

Μέγεθος της αρχικής συν/κής μερίδας: 5.000. 

Έκταση ευθύνης: μέχρι του ποσού της εταιρικής μερίδας κατά τη 
στιγμή που γεννάται η αξίωση (αρθρ. 7 παρ. 4 Π.Δ. 93/87). 

Αριθμό άρθρων του καταστατικού: 44 και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται 
στη γεωγραφική θέση ΤσαΓρ — Παραλία Πορταριά Χαλκιδικής της 
Κοινότητας Πορταριάς του Νομού Χαλκιδικής. 

Με. την απόφαση αυτή εγκρίνεται μόνο η προσαρμογή του κατα¬ 
στατικού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα 
προκύψει από τις προτάσεις των Γενικών Πολεοδομικών Σχεδίων, 
των Ζωνών Οικιστικού Ελέγχου ή των οποιωνδήποτε σχεδίων ρύθ¬ 
μισης των χρήσεων γης των ευρύτερων περιοχών, όπως προβλέπεται 
από την κείμενη πολεοδομική νομοθεσία, ή από την απόφαση Υπουρ¬ 
γού ΠΕ.ΧΩ.Δ.Ε. περί «Οικιστικής καταλληλότητας», όπως αυτή 
προβλέπεται στο άρθρο 17 παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 18 Ιανουάριου 1988 

Ο Ειδικός Γραμματέας 
Οικιστικής και Κατοικίας 
ΑΛ. ΒΟΥΛΓΑΡΗΣ 


Αριθ. 46818/704 (13) 

' Εγκριση τροποποιουμένου καταστατικού του Αστικού Οικοδομικού 
Συνεταιρισμού «ΤΟ ΠΡΟΑΣΤΕΙΟ ΑΘΗΝΩΝ» Συν. ΙΙ.Κ. 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ Υ.ΠΕ.ΧΩ.Δ.Ε. 

Έχοντας υπόψη: 

1. Το Ν. 1558/85 (ΦΕΚ 137Α/26.7.85) «Κυβέρνηση και Κυβερ¬ 
νητικά Όργανα». 

2. Την υπ’ αριθ. 3564/69/6.2.1987 (ΦΕΚ 78 Β/10.2.87) από¬ 
φαση Υπουργού ΠΕ.ΧΩ.Δ.Ε. «Περί καθορισμού αρμοδιοτήτων του 
Γενικού και Ειδικού Γραμματέα κ.λπ. του Υ.ΠΕ.ΧΩ.Δ.Ε.». 

3. Το Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδι- 
κώτερα το άρθρο 42. 

4. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρό¬ 
πος οργάνωσης, διοίκησης και λειτουργίας αυτών και πολεοδόμηση 
εκτάσεων Οικοδομικών Συνεταιρισμών». 

5. Τομεαρ. πρωτ. 19/13.7.87 και 35/23.11.87 έγγραφα του Οι¬ 
κοδομικού Συνεταιρισμού (αρ. πρωτ. ΥΠΕΧΩΔΕ 46818/704 & 
74206/1304/87), με το οποίο υπεβλήθηκε τροποποιημένο το κατα¬ 
στατικό του Αστικού Οικοδομικού Συνεταιρισμού «ΤΟ ΠΡΟΑ- 
ΣΤΕΙΟ ΑΘΗΝΩΝ» Συν. Π.Ε., συνοδευόμενο από όλα τα προβλεπό- 
μενα από τις διατάξεις του Π.Δ. 93/87 στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού με 
την επωνυμία «ΑΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ ΤΟ 
ΠΡΟΑΣΤΕΙΟ ΑΘΗΝΩΝ» ΣΥΝ., Π.Ε., όπως διορθώθηκε από την 
Υπηρεσία, ο οποίος έχει: Έδρα την Αθήνα. 

Σκοπό: κύρια κατοικία. 

Αριθμό μελών: 457 

Μέγεθος της αρχικής συν/κης μερίδας 100 δρχ. 

Έκταση ευθύνης μέχρι του ποσού της εταιρικής μερίδας (σύμφωνα 
με το άρθρο 7 παρ. 4 του Π.Δ. 93/87). 

Αριθμό άρθρων του καταστατικού 46 και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται 
στη γεωγραφική θέση Ώμορφη Εκκλησία του Δήμου Γαλατσίου του 
Νομού Αττικής. 

Με την απόφαση αυτή εγκρίνεται μόνο η προσαρμογή του κατα¬ 
στατικού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θα 
προκόψει από τις προτάσεις των Γενικών Πολεοδομικών Σχεδίων, 
των Ζωνών Οικιστικού Ελέγχου ή των οποιωνδήποτε σχεδίων ρύθ¬ 
μισης των χρήσεων γης των ευρύτερων περιοχών, όπως προβλέπεται 
από την κείμενη πολεοδομική νομοθεσία, ή από την απόφαση Υπουρ¬ 
γού ΠΕ.ΧΩ.Δ.Ε. περί «Οικιστικής καταλληλότητας», όπως αυτή 
προβλέπεται στο άρθρο 17 παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 18 Ιανουάριου 1988 

Ο Ειδικός Γραμματέας 
Οικιστικής και Κατοικίας 
ΑΛ. ΒΟΥΛΓΑΡΗΣ 


Αριθ, 72157/1229 (14) 

' Εγκριση τροποποιημένου καταστατικού του Αστικού και Παραθερι- 

στικού Ο.Σ. Πανελληνίου Ενώσεως θυμάτων Γερμανικής Κατο¬ 
χής ο «ΦΟΙΝΙΞ» Σ.Π.Ε.». 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ Υ.ΠΕ.ΧΩ.Δ.Ε. 

■ Έχοντας υπόψη: * 

1. Το Ν. 1558/85 (ΦΕΚ 137Α/26.7.85) «Κυβένρηση και Κυβερ¬ 
νητικά Όργανα». 

2. Την υπ’ αριθ. 3564/69/6.2.1987 (ΦΕΚ 78Β/10.2.87) από¬ 
φαση Υπουργού ΠΕ.ΧΩ.Δ.Ε. «Περί καθορισμού αρμοδιοτήτων του 
Γενικού και Ειδικού Γραμματέα κ.λπ. του Υ.ΠΕ.ΧΩ,Δ.Ε.». 

3. Το Ν. 1337/83 (ΦΕΚ 33Α/14.3.83) «Επέκταση των πολεοδο¬ 
μικών σχεδίων, οικιστική ανάπτυξη και σχετικές ρυθμίσεις» και ειδι- 
κώτερα το άρθρο 42. 

4. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρό¬ 
πος οργάνωσης, διοίκησης και λειτουργίας αυτών και πολεοδόμηση 
εκτάσεων Οικοδομικών Συνεταιρισμών». 

5. Το με αρ. πρωτ. 247/11.11.87 έγγραφο του Οικοδομικού Συ¬ 


νεταιρισμού (αρ. πρωτ. ΥΠΕΧΩΔΕ 721 57/1229/1987), με το οποίο 
υπεβλήθηκε τροποποιημένο το καταστατικό του Αστικού και ΙΙαρα- 
θεριστικού Οικ. Συν/αμού Πανελληνίου Ενώσεως Θυμάτων Γερμανι¬ 
κής Κατοχής ο «ΦΟΙΝΙΞ» Σ.Π.Ε., συνοδευόμενο από όλα τα προ- 
βλεπόμενα από τις διατάξεις του Π.Δ. 93/87 στοιχεία, αποφασίζου¬ 
με: 

Εγκρίνουμε το καταστατικό του Οικοδομικού Συνεταιρισμού με 
την επωνυμίας «ΑΣΤΙΚΟΣ ΚΑΙ ΠΑΡΑΘΕΡΙΣΤΙΚΟΣ ΟΙΚΟΔΟΜΙ¬ 
ΚΟΣ ΣΥΝΕΤΑΙΡΙΣΜΟΣ ΠΑΝΕΛΛΗΝΙΟΥ ΕΝΩΣΕΩΣ ΘΥΜΑ¬ 
ΤΩΝ ΓΕΡΜΑΝΙΚΗΣ ΚΑΤΟΧΗΣ Ο ΦΟΙΝΙΞ» Σ.Π.Ε., όπως διορ¬ 
θώθηκε από την Υπηρεσία, ο οποίος έχει: 

Έδρα: Δήμο Αθηναίων. 

Σκοπό: απόκτηση αστικής και παραθεριστικής κατοικίας.. 

Αριθμό μελών: 434. 

Μέγεθος της αρχικής συν/κής μερίδάς: 1.000 δρχ. 

Έκταση ευθύνης: μέχρι του ποσού της συνεταιρ. μερίδας 

Αριθμό άρθρων του καταστατικού: 45 και οι εκτάσεις επί των 
οποίων προτίθεται να εκπληρώσει το σκοπό του ο Συνεταιρισμός 
βρίσκονται στις γεωγραφικές θέσεις: α) Κροϊσάρεσι Τσορομόκο της 
Κοινότητας Αφιδνών του Νομού Αττικής εκτός σχεδίου για αστική 
κατοικία, β) Λιοφύτι Έτος του Δήμου Σπάτων Αττικής, εκτός σχε¬ 
δίου για αστική κατοικία, γ) Σαλάντι Κοινότητας Διδύμων Ερμιονί- 
δας (εντός σχεδίου) για παραθεριστική κατοικία. 

Με την απόφαση αυτή εγκρίνεται μόνο η προσαρμογή του κατα¬ 
στατικού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής αυ¬ 
τής θα προκύψει από τις προτάσεις των Γενικών I Ιολεοδομικών Σχε¬ 
δίων, των Ζωνών Οικιστικού Ελέγχου ή των οποιωνδήποτε σχεδίων 
ρύθμισης των χρήσεων γης των ευρύτερων περιοχών, όπως προβλέ- 
πεται από την κείμενη πολεοδομική νομοθεσία, ή από την απόφαση 
Υπουργού ΠΕ.ΧΩ.Δ.Ε. περί «Οικιστικής καταλληλότητας», όπως 
αυτή προβλέπεται στο άρθρο 17 παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 18 Ιανουάριου 1988 

Ο Ειδικός Γραμματέας 
Οικιστικής και Κατοικίας 
ΑΛ. ΒΟΥΛΓΑΡΗΣ 


Αριθ, 8166 _ (15) 

Δημοσίευση Ειδικού Κανονισμού Λιμένα Πειραιά. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «Περί Κώδικος 
Δημοσίου Ναυτικού Δικαίου». 

2. Το Σχέδιο του Κανονισμού Λιμένα Πειραιά, που υποβλήθηκε 
με την αρ. 24564/11.11.87 αναφορά της Λιμ. Αρχής Πειραιά και 
επειδή με τις παραπάνω διατάξεις ρυθμίζονται θέματα, που κανονί¬ 
ζουν την εύρυθμη λειτουργία του Λιμένα αποφασίζουμε: 

ΑΡΘΡΟ ΜΟΝΟ 

α. Εγκρίνουμε τον παρακάτω Κανονισμό του Λιμένα Πειραιά υπ’ 
αρ. 154. 

ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΑΡΙΘΜ.: 154 

«Τροποποίηση της παρ. 6 του άρθρου 3 του Κανονισμού Λιμένα 
Πειραιά αριθ. 143/84 (ΦΕΚ 869Β/84)». 

Ο Κεντρικός Λιμενάρχης Πειραιά, έχοντας υπόψη: 

α. Τις διατάξεις του δια του από 9 Ιουνίου 1948 ΒΔ κωδικοποιη- 
θέντος Νόμου 499/47 «Περί πειθαρχικής εξουσίας των Προϊσταμέ¬ 
νων Λιμενικών Αρχών» (ΦΕΚ 162Α) συνδυαζόμενες με τα άρθρα 
141 — 157 του ΝΔ 187/73 με το οποίο κυρώθηκε ο Κώδικας Δημο¬ 
σίου Ναυτικού Δικαίου (ΦΕΚ 261Α/73). 

β. Τις διατάξεις του Ν.Δ. 444/70 «περί αρμοδιοτήτων του ΛΣ 
και σχέσεων προς τις αρμοδιότητες των Σωμάτων Ασφαλείας (ΦΕΚ 
39Α/70), αποφασίζουμε: 

Άρθρο 1. 

Ο παρών Κανονισμός Λιμένα Πειραιά ισχύει στη χερσαία και θα¬ 
λάσσια ζώνη του, τους λιμένες, τους όρμους καθώς και τη θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 
σταμένων της των Λιμενικών Τμημάτων, όπως αυτή καθορίζεται 
από τις υπάρχουσες διατάξεις. 

Άρθρο 2. 

Η παρ. 6 του άρθρου 3 του αριθ. 143/84 Κανονισμού Λιμένα Πει¬ 
ραιά, που είχε αντικατασταθεί με το άρθρο 2 του αριθ. 144/86 Κανο¬ 
νισμού Λιμένα, τροποποιείται ως ακολούθως: «6. Σωματεία ή Ενώ¬ 
σεις λεμβούχων επ’ ονόματι των οποίων έχουν χορηγηθεί άδειες λα- 
ντζών που εργάζονται στην περιοχή ευθύνης της Λιμενικής Αρχής 
Πειραιά, διατηρούν τον αριθμό των αδειών που τους έχει ήδη χορη¬ 
γηθεί υπέρ και για λογαριασμό των μελών τους. Επίσης διατηρούν 
τις άδειες που τους έχουν ήδη χορηγηθεί Σωματεία ή Ενώσεις λεμ¬ 
βούχων που διαλύονται καθ’ οιονδήποτε τρόπο και μετατρέπονται σε 
Συνεταιρισμούς».. 

Άρθρο 3. 

Από την έναρξη ισχύος των διατάξεων του παρόντος Κανονισμού 
καταργείται ο υπ’ αρ. 144/85 (ΦΕΚ 11Β/23.1.86) Κανονισμός Λι¬ 
μένα Πειραιά. 

Άρθρο 4. 

Οι παραβάτες του παρόντος Κανονισμού, του οποίου η ισχύς αρχί¬ 
ζει από τη δημοσίευσή του στην Εφημερίδα της Κυβέρνησης και η 
εκτέλεσή του ανατίθεται στα Λιμενικά Όργανα, ανεξάρτητα από τις 
συντρέχουσες ποινικές ή αστικές ευθύνες κατά την ισχύουσα νομοθε¬ 
σία, υπόκεινται και στις κυρώσεις του άρθρου 157 του Ν.Δ. 187/73 
(ΦΕΚ 261Α/3.10.73), όπως τροποποιήθηκε με το ΠΔ 207/85 ΦΕΚ 
760 Α/3.5.85). 

Πειραιάς, 11 Νοεμβρίου 1987 

Ο Κεντρικός Λιμενάρχης 
ΕΜΜ. ΠΕΛΟΠΌΝΝΗΣΌΣ 

β. Ορίζουμε ημερομηνία έναρξης ισχύος αυτού την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πειραιάς, 13 Νοεμβρίου 1987 ■ 

Ο Υπουργός 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


Αριθ. ΕΣ-11661 (16) 

Δημοσίευση έκθεσης εκτίμησης περιουσιακών στοιχείων κοινότητας 
Γρανίτσας Ν. Ευρυτανίας για εισφορά σε υπό ίδρυση κανονική επι¬ 
χείρηση. 

Η ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις του άρθρου 9 του Π.Δ. 409/1986 Προσαρμογή 
της Ελληνικής νομοθεσίας περί Ανωνύμων Εταιρειών (Κωδ. Ν. 
2190/1920 «περί Ανωνύμων Εταιρειών», όπως κωδικοποιήθηκε με 
το Β.Δ. 174/1963), προς το Κοινοτικό Δίκαιο και ειδικότερα προς τις 
διατάξεις της πρώτης Οδηγίας 68/151/ΕΟΚ, της Δεύτερης οδηγίας 
77/91/ΕΟΚ του Συμβουλίου 13ης Δεκεμβρίου 1976, της Τέταρτης 


Οδηγίας 78/660/ΕΟΚ του Συμβουλίου της 25ης Ιουλίου 1978 και 
μερικώς της Έβδομης Οδηγίας 83/349/ΕΟΚ του Συμβουλίου της 
13ης Ιουνίου 1983». 

2. Την από 4.12.1987 έκθεση εκτίμησης, που μας υπέβαλε η Επι¬ 
τροπή του άρθρου 9 του Ν. 2190/1920, αποφασίζουμε: 

Εγκρίνουμε τη δημοσίευση της έκθεσης στην Εφημερίδα της Κυ¬ 
βερνήσεως (τεύχος Β) σύμφωνα με την 25027/1984 απόφαση του 
Υπουργού Εσωτερικών, με την φροντίδα του Προέδρου της Κοινότη¬ 
τας Γρανίτσας. 

Καρπενήσι, 16 Δεκεμβρίου 1987 
Η Νομάρχης 

ΑΝΑΣΤΑΣΙΑ ΚΑΝΕΛΛΟΠΟΥΛΟΥ 
ΕΚΘΕΣΗ 

Εκτίμησης των περιουσιακών στοιχείων της υπό ίδρυση Κοινοτικής 

Επιχείρησης, ανέγερση κτιρίου προς στέγαση των Δημοσίων Υπη¬ 
ρεσιών Κοινότητας Γρανίτσας Ευρυτανίας. 

Σε εκτέλεση της ΕΣ 9697/7.10.87 απόφαση Νομάρχισσας Ευρυ¬ 
τανίας οι υπογεγραμμένοι: 

1. Τσακνιάς Αθανάσιος πολιτικός μηχανικός με σύμβαση εργα¬ 
σίας Ι.Δ ορισμένου χρόνου. 

2. Μπερμπέρης Μωύ'σής πολιτικός μηχανικός με σύμβαση εργα¬ 
σίας Ι.Δ. ορισμένου χρόνου. 

3. Οικονόμου Γεώργιος του Ευαγγέλου, Πρόεδρος του Εμπορι¬ 
κού Συλλόγου, ως εκπρόσωπος του Εμπορικού και Βιομηχανικού 
Επιμελητηρίου, οριστήκαμε μέλη της επιτροπής' εκτίμησης των πε¬ 
ριουσιακών στοιχείων της υπό ίδρυση Κοινοτικής Επιχείρησης ανέ¬ 
γερσης κτιρίου προς στέγαση των Δημοσίων Υπηρεσιών Κοινότητας 
Γρανίτσας Ευρυτανίας. 

Έγινε αυτοψία για την εκτίμηση των περιουσιακών στοιχείων της 
Κοινότητας Γρανίτσας προκειμένου αυτά να αποτελόσουν αντικεί¬ 
μενο σε είδος εισφοράς στην υπό ίδρυση Κοινοτική Επιχείρηση. 

Το πόρισμα της αυτοψίας έχει ως ακολούθως: 

ΑΚΙΝΗΤΑ 

Οικόπεδο έκτασης χιλίων τετρακοσίων τετραγωνικών μέτρων πε¬ 
ρίπου 1.400 γπ 2 εντός του οικισμού της Γρανίτσας και σε απόσταση 
100 μ από το κέντρο του οικισμού με πρόσωπο επί του δρόμου προς 
Άνω Ποτάμια, όπως απεικονίζεται στο τοπογραφικό διάγραμμα του 
τεχνολόγου Μηχανικού Χαλάστανη Δημοσθένη, που επισυνάπτεται. 

Τίτλοι Κυριότητας του παραπάνω οικοπέδου δεν υπάρχουν. 

Η επιτροπή αφού έλαβε υπόψη την θέση του οικοπέδου και τα 
στοιχεία της οικονομικής Εφορίας Καρπενησιού εκτιμά το οικόπεδο 
σε 1.300 δρχ./ιη 2 συνολική δηλαδή αξίας 1.820.000 δρχ. ένα εκα¬ 
τομμύριο οκτακόσιες είκοσι χιλιάδες δρχ. 

Καρπενήσι, 4 Δεκεμβρίου 1987 
Η Επιτροπή 

ΑΘΑΝΑΣΙΟΣ ΤΣΑΚΝΙΑΣ 
ΜΩΫΣΗΣ ΜΠΕΡΜΠΕΡΗΣ 
ΓΕΩΡΓΙΟΣ ΟΙΚΟΝΟΜΟΥ 


Αριθ. Ε. 14036 (17) 

Τροποποίηση και προσαρμογή του οργανισμού Εσωτερικής Υπηρε¬ 
σίας Κοινότητας Μακριωτίκων Ν. Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1) Τις διατάξεις των άρθρων: α) 152 του Δημοτικού και Κοινοτι¬ 
κού Κώδικα (Π.Δ/γμα 76/1985), β) 12 του Ν. 1188/1981 και 
γ) 15 του Ν. 1586/1986. 

2) Την άριθ. 46/28.8.1987 απόφαση του Κοινοτικού Συμβουλίου, 
Μακριωτίκων σχετικά με την τροποποίηση και προσαρμογή του 
ΟΕΥ της Κοινότητας 3 τη σύμφωνη γνωμοδότηση του Υ.Σ. του άρ- 

θρου 5 του Ν. 1188/81, που διατυπώθηκε στο αριθ. 1/29.9.1987 
πρακτικό συνεδρίασης αυτού. 

4) Τον ΟΕΤ της Κοινότητας Μακριωτίκων, που ισχύει σήμερα, ό¬ 
πως τροποποιήθηκε με την αριθ. 9/25.2.78 απόφαση του Κοινοτικού 
συμβουλίου Μακριωτίκων, που εγκρίθηκε με την αριθ. 
3961/6.4.1987 απόφαση της Νομαρχίας Κεφαλληνίας. 

5) Την οικονομική δυνατότητα της Κοινότητας Μακριωτίκων, 
αποφασίζουμε: 

Εγκρίνουμε την αριθ. 46/1987 απόφαση του Κοινοτικού Συμβου¬ 
λίου Μακριωτίκων με την οποία τροποποιείται ο Οργανισμός Εσωτε¬ 
ρικής Υπηρεσίας της Κοινότητας Μακριωτίκων, ο οποίος θα εμφανί¬ 
ζει εφεξής την κατωτέρω σύνθεση. 

Η Οργανική σύνθεση και διαβάθμιαη του τακτικού προσωπικού 
της Κοινότητας, ορίζεται ως κατωτέρω: 

Α. ΚΑΤΗΓΟΡΙΑ Δ.Ε. 

Κλάδος Δ.Ε.Ι. Διοικητικός 

Μία (1) θέση υπαλλήλου με βαθμούς Γ—Α 

Β. ΚΑΤΗΓΟΡΙΑ Υ.Ε. 

Κλάδος Υ.Ε.Ι κλητήρων, θυρωρών, Γεν. Καθηκόντων 
Μία (1) θέση υπαλλήλου με βαθμούς Δ—Γ 
Γ. ΚΛΑΔΟΣ Υ.Ε. 10 ΥΔΡΟΝΟΜΕΑ 
Μία (1) θέση υπαλλήλου με βαθμούς Δ—Γ 
Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αργοστόλι, 11 Ιανουάριου 1988 

Ο Νομάρχης 
ΗΛΙΑΣ ΜΠΕΡΙΑΤΟΣ 


Αριθ. Ε, 14037 (18) 

Υπαγωγή προσωπικού της Κοινότητας Καραβομύλου Ν. Κεφαλλη¬ 
νίας στις διατάξεις του Α' μέρους του Ν. 1188/81. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1) Τις διατάξεις του άρθρου 3 του Ν. 1188/81, όπως αντικατα- 
στάθηκε με το άρθρο 30 του Π. Δ/τος 37 Α74.2.87 «Μερική επέ¬ 


κταση διατάξεων, που ισχύουν για τους δημοσίους υπαλλήλους και 
στους υπαλλήλους των άλλων νομικών προσώπων δημοσίου δικαίου 
και στους υπαλλήλους των Οργανισμών Τοπικής Αυτοδιοίκησης και 
προσαργμογή διατάξεων στις ρυθμίσεις του.Ν. 1586/86». ' 

2) Την 24/28.3.87 απόφαση του Κοινοτικού Συμβουλίου Καραβο¬ 
μύλου. 

3) Τη σύμφωνη γνωμοδότηση του Υπηρεσιακού Συμβουλίου του 
άρθρου 5 Ν. 1188/81, που διατυπώθηκε στο Πρακτικό 1/29.9.87, 
αποφασίζουμε: 

Υπάγουμε το προσωπικό της Κοινότητας Καραβομύλου, στις δια¬ 
τάξεις του Α' μέρους του Ν. 1188/81, επειδή συντρέχουν οι προϋπο¬ 
θέσεις του εδαφίου α' της παρ. 1 του άρθρου 3 του Ν. 1188/81. 

Η απόφαση αυτή να δημοσιευθεί στην Εφημερίδα της Κυβερνή- 
σεα>ς. 

Αργοστόλι, 11 Ιανουάριου 1988 

Ο Νομάρχης 
ΗΛΙΑΣ ΜΠΕΡΙΑΤΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(19) 

Στην ΥΑ ΥΠΠΟ/ΔΙΛΑΠ/Τ7932/38303/(ΦΕΚ 547/Β/14.10.87) 
με θέμα «χαρακτηρισμός ως ιστορικού διατηρητέου μνημείου του 
Πανανείου Νοσοκομείου Ηρακλείου Κρήτης» στο κείμενο της από- 
φασης, το απόσπασμα «Βενιζέλειο και Πανάνειο Γενικό Νοσοκομείο 
Κρήτης» διορθώνεται σε «Πανάνειο Γενικό Νοσοκομείο Κρήτης». 

(Από το Υπουργείο Πολιτισμού) 


( 20 ) 

Στην Π 1177/85/27.11.87 απόφαση τουΑ.Χ.Σ. περί «εγκρίσεως 
τροποποίησης της σύνθεσης της παιδικής τροφής «ΜΙΕϋΜΙΕ 1» με 
προσθήκη ταυρίνης που δημοσιεύθηκε στο ΦΕΚ τ. Β' 725/22.12.87 
γίνεται η παρακάτω διόρθωση. 

Στα περιεχόμενα στην περίληψη και στο κείμενο η επωνυμία από 
το λανθασμένο «ΜΙΕΓΙΡΑ 1» γράφεται στο ορθό «ΜΙΕΙΙΜΙΕ 1». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



